Чырвоны Кастрычнік (жылы раён)

Чырвоны Кастрычнік (або Красны Акцябр) — жылы масіў у паўночнай частцы Гомеля, адміністрацыйна прыналежыць да Чыгуначнага раёна. У межах Гомеля з 1972 г., да гэтага — пасёлак Пакалюбіцкага сельсавета Гомельскага раёна Гомельскай вобласціКрасный Октябрь // Гомель. Энциклопедический справочник / Гл. редактор И. П. Шамякин. — Мн. : БелСЭ им. П. Бровки, 1991. — С. 272.Гомель. План города. Гомельский район. Карта  [Карты] / редактор В. А. Змачинская. — Минск : Белкартография, 2018.Указ Прэзідыума Вярхоўнага Савета БССР Аб уключэнні ў састаў горада Гомеля пасёлка Красны Акцябр Пакалюбіцкага сельсавета Гомельскага раёна ад 6 красавіка 1972 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1972, № 11 (1349).. 

На момант далучэння да горада пражывала 1 тыс. чалавек. Асноўная вуліца — Лепяшынскага. Пераважае індывідуальная забудова сядзібнага тыпу. Да яго абшараў адносіцца і прамысловая зона, у якой, станам на 1991 г., месціліся выданне абкаму КПБ, заводы радыё-тэхнічнага аснашчэння і «Карал».

Як пасёлак стаў фарміравацца на мяжы 1920-х — 1930-х гадоў. Па ўспамінах старажылаў у 1933 г. тут было ўсяго 5 дамоў. Палявая мясцовасць тут чаргавалася з асобнымі балотцамі і азярцамі, частку якіх з цягам часу асушылі і засыпаліРогалев, А. Ф. Гомель. Страницы истории, формирование улиц, местные тайны и загадки / А. Ф. Рогалев. — Гомель : Барк, 2014. — С. 191..

Краязнавец А. Рогалеў беспадстаўна сцвярджае, што назва гэтага пасёлка была перанесена і на забудову ў канцы вуліцы СавецкайРогалев, А. Ф. Гомель. Страницы истории, формирование улиц, местные тайны и загадки / А. Ф. Рогалев. — Гомель : Барк, 2014. — С. 192., што выглядае крайне малаверагодным, бо гомельскі Чырвоны Кастрычнік (ранейшы Земпасад) існаваў пад такой назвай, прынамсі, з сярэдзіны 1920-х гадоў, а жылых памяшканняў станам на 1927 г. у ім налічвалася 125Гомель и городские поселения Гомельщины: Предварит. итоги переписи 1926 г. и некоторые данные текущ. отчетов и обследований. — Речица, 1927. — С. 10..

Згодна з матэрыяламі Надзвычайнай дзяржаўнай камісіі, нацысцкія акупанты расстралялі двух жыхароў Чырвонага Кастрычніка: у лістападзе 1941 г. быў расстраляны Васіль Васілевіч Краўцоў (1897 года нараджэння), а ў сакавіку 1943 г. — Аляксандр Сяргеевіч Ягадкін (1928 года нараджэння)Государственный архив Российской Федерации. — Ф. Р-7021. Оп. 85. Д. 37. Л. 45..

Катэгорыя:Былыя населеныя пункты Гомельскага раёна
Катэгорыя:Населеныя пункты, якія ўвайшлі ў склад Гомеля
Катэгорыя:Чыгуначны раён (Гомель)
Катэгорыя:Жылыя раёны Гомеля